OpenLLM-France/wikimedia huggingface dataset:
# Spider-Woman (Gwen Stacy)

Ghost-Spider ('Gwendolyne Maxine Stacy; col·loquialment: Spider-Gwen), prèviament coneguda com a Spider-Woman, és una superheroïna que apareix als còmics publicats per Marvel Comics. Va ser creada per Jason Latour i Robbi Rodriguez. El personatge va debutar al número 2 d'Edge of Spider-Verse com a part de la història del còmic "Spider-Verse" del 2014–15, donant lloc a la sèrie en curs Spider-Gwen que va començar el 2015.
Spider-Woman/Ghost-Spider és una variant de Spider-Man i una versió d'univers alternatiu de Gwen Stacy. Viu a la Terra-65, on Gwen Stacy és mossegada per una aranya radioactiva i es converteix en un superheroi en comptes que Peter Parker es converteixi en Spider-Man. Els diversos enemics del personatge inclouen versions de la Terra-65 de Matt Murdock i Frank Castle. La Spider-Woman de Gwen Stacy alberga gran part de la personalitat de Peter i conflictes juntament amb els seus poders i habilitats.
Spider-Woman va rebre crítiques positives dels crítics, que van aplaudir el seu disseny, citat com una opció popular per al cosplay, i la perspectiva feminista. Per a la promoció, es van desenvolupar diverses altres versions del personatge, acompanyades de marxandatge. També va aparèixer en sèries de televisió animades i en diversos videojocs. Dove Cameron dona la veu al personatge de la franquícia de mitjans Marvel Rising del 2018–19 com a "Ghost-Spider", un àlies integrat posteriorment als còmics, mentre que Hailee Steinfeld li dona veu al personatge de la sèrie de pel·lícules Spider-Verse; Laura Bailey, Ashley Johnson, Emily Tennant, Catherine Luciani i Allegra Clark també han proporcionat la veu del personatge en altres mitjans.

## Referències

* ↑ «The Rise of Spider-Gwen». Paste, 17-10-2014. Arxivat de l'original el 13 desembre 2015. [Consulta: 11 setembre 2016].
* ↑ «Meet Gwen Stacy, Spider-Woman, in Edge of Spider-Verse #2». Marvel.com, 22-08-2014. [Consulta: 30 juliol 2015].
* ↑ Berenson, Tessa (26 February 2015). «Now You Can Read Comics About Gwen Stacy as Spider-Man». Time.com. Arxivat de l'original el July 23, 2016.
* ↑ «The Power Of Great Superhero Costume Design», 29-08-2014. Arxivat de l'original el 13 maig 2016. [Consulta: 5 setembre 2016].
* ↑ «Marvel solves its Gwen Stacy problem with a fresh take on the character in 'Spider-Gwen'», 26-02-2015. Arxivat de l'original el 1 setembre 2016. [Consulta: 1r setembre 2016].
# Tautermen

Tautermen - Таутермень (rus) - és un poble de la República del Tatarstan, a Rússia. El 2010 tenia 7 habitants. Pertany al districte (raion) de Pestretsi.

## Referències

* ↑ «Arbash». GeoNames. [Consulta: 7 setembre 2013].
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Steampunk

Steampunk és un subgènere de fantasia i ciència-ficció ambientat en una època o món on l'energia originada amb les màquines de vapor és usada de manera preponderant —usualment al segle xix i, amb freqüència a l'Anglaterra victoriana—, però amb elements que provenen de la ciència-ficció o de la fantasia, invents tecnològics ficticis com els que es troben a les obres de H. G. Wells o tecnologia posterior, com els ordinadors. Amb freqüència se l'associa amb el cyberpunk.
A l'anime hi ha exemples de sèries i pel·lícules ambientades a un món steampunk.

## Origen i característiques

L'origen de l'steampunk prové de la literatura dels temps d'H. G. Wells i Jules Verne i de l'estètica de l'època victoriana a Londres. Aquest tipus de literatura estipulava sobre ciència-ficció, i oferí tanta quantitat d'efectes visuals que transcendí i generà un seguit d'interessants possibilitats que en un futur podrien ser perfectament desenvolupables.
L'època victoriana és el període on es gestà la Revolució Industrial, fet que també influenciaria l'steampunk, per donar pas a l'Edat Contemporània i conseqüentment a l'avanç tecnològic. Estèticament i argumental, la mecànica, el vapor, la industrialització o el carbó, entre d'altres aspectes influencien en la configuració de l'steampunk com a gènere literari i posteriorment cinematogràfic, el qual enllaçaria amb el cyberpunk.
El vestidor i les robes de l'steampunk són antics, i no obstant això, s'incorporen elements ucrònics, és a dir, impensables i atípics de l'època que s'està vivint.

## Vegeu també

* Cyberpunk
* Ciència-ficció

## Referències

* ↑ Loveridge, Lynzee «6 Steampunk Anime to Whet Your Whistle». Anime News Network, 26-03-2016 [Consulta: 26 març 2016].
* ↑ «Steampunk: Origen y elementos característicos del Steampunk» (en castellà). OKDIARIO, 24-07-2017.

## Bibliografia

* González, Manu. Steampunk - Fantasía y ciencia ficción retrofuturista (en castellà). Redbook, 2022. ISBN 978-8418703423.

## Enllaços externs

* Alrededor del Mundo "Steampunk"
# Rensselaer (Missouri)

Rensselaer és una població dels Estats Units a l'estat de Missouri. Segons el cens del 2000 tenia 145 habitants.

## Demografia

Segons el cens del 2000, Rensselaer tenia 145 habitants, 48 habitatges, i 40 famílies. La densitat de població era de 28,4 habitants per km².
Dels 48 habitatges en un 43,8% hi vivien nens de menys de 18 anys, en un 72,9% hi vivien parelles casades, en un 6,3% dones solteres, i en un 14,6% no eren unitats familiars. En el 12,5% dels habitatges hi vivien persones soles el 4,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3.
Per edats la població es repartia de la següent manera: un 26,2% tenia menys de 18 anys, un 6,9% entre 18 i 24, un 31,7% entre 25 i 44, un 26,9% de 45 a 60 i un 8,3% 65 anys o més.
L'edat mediana era de 35 anys. Per cada 100 dones de 18 o més anys hi havia 105,8 homes.
La renda mediana per habitatge era de 55.179 $ i la renda mediana per família de 56.806 $. Els homes tenien una renda mediana de 30.938 $ mentre que les dones 19.375 $. La renda per capita de la població era de 18.103 $. Cap de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rensselaer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Rensselaer». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Telesàrquides

Telesàrquides (en llatí Telesarchides, en grec antic Τελεσαρχίδης) fou un escultor atenenc esmentat per Eustaci, que diu que va fer un Hermes de quatre caps (Ἑρμῆς τετρακέφαλος), que es trobava al Ceràmic a Atenes, i portava la següent inscripció:
"Ἑρμῆ τετρακάρηνε, καλὸν Τελεσαρχίδον ἔργον, πανθ᾽ ὁράας
Foci també el menciona. Aquest escultor hauria florit sota el pisistràtides probablement abans de l'assassinat d'Hiparc el 514 aC.

## Referències

* ↑ Telesarchides a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 990-991
# Telesur

Telesur és un canal de televisió per satèl·lit que emet des de Caracas (Veneçuela) i amb cobertura a tota l'Amèrica del Sud, l'Amèrica Central, el Carib, l'Amèrica del Nord, l'Europa occidental i el nord d'Àfrica.
Telesur és finançada, principalment, pel govern de Veneçuela, així com pels governs de l'Argentina, Cuba, Equador, Nicaragua i Uruguai; i compta també amb el beneplàcit d'altres governs de llatinoamèrica.
El seu principal objectiu és ser un mitjà per a la integració de l'Amèrica llatinoamericana i caribenya, d'acord amb els ideals del llibertador Simón Bolívar i contrarestar el potencial mediàtic de les grans cadenes privades nord-americanes.
Es pot captar a través del satèl·lit NSS (New Skies Satellite) 806.
La creació i posada en funcionament d'aquest mitjà de comunicació l'any 2005 ha estat molt criticat pel govern dels Estats Units i per les grans cadenes de televisió mundials que el visualitzen com una amenaça per a la seva preeminença informativa a l'Àmèrica llatina.

## Enllaços externs

* Plana web de Telesur
# Stepnoie (Omsk)

* Per a altres significats, vegeu «Stepnoie».
Stepnoie (en rus: Степное) és un poble de l'óblast d'Omsk, a Rússia, que en el cens del 2010 tenia 798 habitants. Pertany al districte rural de Mariànovka.

## Referències

* ↑ Почвенная карта России
* ↑ Топографическая карта Омской области
# Stepnoie (Krasnodar)

* Per a altres significats, vegeu «Stepnoie».
Stepnoie - Степное (rus) és un possiólok del krai de Krasnodar, a Rússia. És a 10 km al nord de Kusxóvskaia i a 186 km al nord de Krasnodar. Pertany a l'stanitsa de Kusxóvskaia. El 2010 tenia 501 habitants.
# Raakmoorgraben

El Raakmoorgraben és un rierol al nord de l'estat d'Hamburg a Alemanya, d'una llargada d'uns 6,5 quilòmetres i una conca d'uns 600 hectàrees. Formava la frontera oriental entre la ciutat estat i la senyoria de Pinneberg, i des del 1867 amb Prússia.
Neix a la reserva natural del Raakmoor a Langenhorn, després de 4,5 km forma l'estany del Fuhlsbütteler Nordteich abans de desaparèixer sota l'aeroport d'Hamburg. Reapareix a l'est de l'aeroport uns metres abans de la seva desembocadura al Tarpenbek.
Als anys 1930, treballs de rectificació i d'assecament del Raakmoor, l'aiguamoll on neix, van transformar el riu en una claveguera a cel obert. Als anys 80 del segle passat es va decidir de renaturalitzar el curs superior del riu i suprimir les estructures que fixaven les ribes. Vint anys més tard, el resultats de l'obra van ser patents amb una gran diversificació de la flora i fauna i nous meandres.

## Flora i fauna

Avui els passejants i els ciclistes poden observar pit-rojos, merles, mallerengues blaves i carboneres, sylvies curruques i cotxes fumades. També van reaparèixer la granota camperola, la vipera berus i diferents odonats. La flora també va diversificar-se amb plantes típiques de landa humida: esfagne, narthecium ossifragum, bruc i dròsera. Als estanys es troben entre altres utriculària, nymphaea i potamogeton crispus i tota una mena de peixos: abramis, carpa, tenca, madrilleta vera, gardí, Leucaspius delineatus, gobi, perca de riu, diversos anguíl·lids i lluç de riu.

### Afluents

* Ohlmoorgraben
* Rodenkampgraben
* Westerrodegraben
* Jugendkampgraben

## Galeria d'imatges

* Estany am nymphaees
* El Fuhlsbütteler Nordteich i l'aeroport d'Hamburg al segon pla.
* Prop de la font
* Raakmoorgraben
* Aiguamoll

## Referènciès

* ↑ Bautsch, Carl-Juergen. «Gewässergüte im Stadtteil HH-Niendorf» (en alemany). Gewässererkundung in Hamburg / GIS-Karten, 1996-2014. [Consulta: 29 maig 2017].
* ↑ «Langenhorner Grenzen: Gesamtübersicht» (en alemany). Langenhorn Archiv. [Consulta: 29 maig 2017].
* ↑ Arbeitsgemeinschaft für die Reinhaltung der Elbe, Fließgewässer im Elbeeinzugsgebiet
* ↑ «114 000 Mark für den Graben». Hamburger Abendblatt, 04-08-1988, pàg. 4.
* ↑ «Wanderung durch das Raakmoor» (en alemany). Ajuntament d'Hamburg, s.d. [Consulta: 29 maig 2017].
* ↑ Nyáry, Josef «Der Raakmoorgraben». Hamburger Abendblatt, 15-09-2006.
# Rattus bontanus

Rattus bontanus és una espècie de mamífer rosegador de la família dels múrids. És endèmica del sud-oest de Sulawesi (Indonèsia). Els seus hàbitats naturals inclouen els boscos de montà, els boscos d'alt montà i, possiblement, les plantacions de cocoters. Està amenaçada per la pèrdua d'hàbitat i, possiblement, la competència amb la rata negra (R. rattus).

## Referències

* ↑ Musser, G.; Aplin, K.; Lunde, D. Rattus bontanus. UICN 2008. Llista Vermella d'espècies amenaçades de la UICN, edició 2008, consultada el 9 octubre 2014.
# Requejo

Requejo és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 264 | 230 | 188 | 164 |
# Tahar El Khalej

Tahar El Khalej (àrab: الطاهر الخلج) (Marràqueix, 16 de juny de 1968) és un exfutbolista marroquí de la dècada de 1990.
Fou internacional amb la selecció del Marroc amb la qual participà en la Copa del Món de futbol de 1994 i a la Copa del Món de futbol de 1998.
Pel que fa a clubs, destacà al Kawkab Marrakech, la UD Leiria, l'SL Benfica i el Southampton FC.

## Referències

* ↑ Courtney, Barie. «Morocco - Details of World Cup Matches». RSSSF, 14-07-2003. [Consulta: 18 agost 2009].
* ↑ «El Khalej: "Saio do Benfica com muita mágoa"» (en portuguès). Record, 09-03-2000 [Consulta: 29 agost 2015].
* ↑ Norman Fox «Dyer's world in tatters as Saints' stroll turns ugly». The Independent [UK], 13-05-2002 [Consulta: 11 febrer 2010].
* ↑ «Dyer pode avançar com acção judicial contra Tahar» (en portuguès). Record, 13-05-2002 [Consulta: 5 setembre 2015].
* ↑ Holley, Duncan; Chalk, Gary. In That Number – A post-war chronicle of Southampton FC. Hagiology Publishing, 2003, p. 508. ISBN 0-9534474-3-X.
* ↑ «Charlton snap up El-Khalej». BBC Sport, 28-01-2003 [Consulta: 5 setembre 2015].
* ↑ Tahar El Khalej a National-Football-Teams.com (anglès)
# Territorialisme

«Territorialisme» té aquests significats:
* Terratinent
* Feudalisme
* Sionisme territorialista

## Vegeu també

* Territorialitat
# Rawabi

Rawabi (àrab: روابي, Rawābī, literalment ‘Pujols’) és la primera ciutat planificada palestina, situada a Cisjordània i prop de Ramallah. S'ha elaborat un pla mestre per a la ciutat, que comptarà amb 10.000 habitatges distribuïts en sis barris, amb l'objectiu d'albergar una població de 40.000 habitants.

## Referències

* ↑ Urbe al norte de Ramallah.
* ↑ La primera 'city' palestina.
* ↑ «Rawabi, la primera ciudad palestina de la era moderna.». Arxivat de l'original el 2012-06-16. [Consulta: 10 juliol 2016].
* ↑ Los palestinos inician la construcción de su primera ciudad de la era moderna.
* ↑ «A new Palestinian city rises in the West Bank.». Arxivat de l'original el 2012-08-03. [Consulta: 10 juliol 2016].

## Enllaços externs

* Rawabi - Lloc web oficial
# Ramon Balcells

«Ramon Balcells» té aquests significats:
* Ramon Balcells i Basomba, metge sabadellenc (1909-1946)
* Ramon Balcells i Masó, prevere i educador, fundador d'escoles i del Patronat Social Escolar d'Obreres del Poblet (1982-1937)
* Ramon Balcells i Comas, regatista català (1953-)
* Ramon Balcells (director de cinema), director de cinema català (1992-)
# Ramon Ausó Chacopino

Ramon Ausó Chacopino (Alacant, ? - Ses Quatre Campanes, Palma, 1936). Pescador i sindicalista.
Descendent d'una família de pescadors de Tabarca establerts a Palma, a la barriada de Santa Catalina. D'ideologia anarco-sindicalista, fou un dels principals dirigents de la CNT durant la Segona República. Aconseguí agrupar els pescadors dins el Sindicat Únic de la Mar i promogué una llarga vaga que va durar des del novembre de 1932 fins al febrer de 1931. Morí assassinat l'agost de 1936 pels franquistes, un cop iniciada la revolta antidemocràtica del juliol de 1936.

## Referències

* ↑ «Ausó Chacopino, Ramon». A: Dolç i Dolç, Miquel (coord.). Gran Enciclopèdia de Mallorca. Volum 1. Palma: Promomallorca, p. 272. ISBN 84-8661702-2.
# Resolució 107 del Consell de Seguretat de les Nacions Unides

La Resolució 107 del Consell de Seguretat de les Nacions Unides, aprovada per unanimitat el 30 de març de 1955 després d'un informe del Cap de Gabinet de l'Organisme de les Nacions Unides per la Vigilància de la Treva a Palestina, el Consell va convidar els governs d'Egipte i Israel a cooperar amb el cap d'Estat Major pel que fa a la seva proposta.
La resolució va ser aprovada per unanimitat pels membres del Consell.

## Vegeu també

* Llista de resolucions del Consell de Seguretat de les Nacions Unides 101 a la 200 (1953 - 1965)

## Enllaços externs

* PDF Text de la Resolució a UN.org
# Resolució 1073 del Consell de Seguretat de les Nacions Unides

La Resolució 1073 del Consell de Seguretat de les Nacions Unides fou adoptada el 28 de setembre de 1996. Després de recordar totes les resolucions sobre Jerusalem i prenent nota d'una carta de l'Aràbia Saudita en nom de la Lliga Àrab, el Consell va exigir a Israel a cessar i revertir tots els actes qui havia donat lloc a un empitjorament a la regió.

## Antecedents

El 23 de setembre de 1996, Israel va obrir túnel que unia el Mur de les Lamentacions amb una sortida a prop de la Muntanya del Temple. L'obertura va provocar disturbis als territoris que van durar cinc dies i provocaren la mort de 14 israelians i 56 àrabs. Unes 300 persones foren ferides.

## Resolució

Es va expressar preocupació pels enfrontaments entre els palestins i l'Exèrcit israelià a Jerusalem, Nablus, Ramal·lah, Betlem i la Franja de Gaza qui va resultar en morts i ferits en ambdós costats. També hi havia preocupació per les implicacions més àmplies en el procés de pau a l'Orient Mitjà en el seu conjunt.
Es va instar el cessament i la revocació de tots els actes per part d'Israel, mentre que es va reclamar la seguretat dels palestins i la represa de les negociacions.
La resolució 1073 va ser aprovada per 14 vots contra cap en contra, amb una abstenció dels Estats Units.

## Referències

* 1 2 «Security Council calls for immediate reversal of all acts aggravating situation in Jerusalem, West Bank, Gaza». United Nations, 28-09-1996.
* ↑ «United Nations Security Council Resolution 1073 -1996- on the Western Wall Tunnel in Jerusalem- 28 September 1996». Israeli Ministry of Foreign Affairs, 28-09-1996.
* ↑ Pessin, Al «Four Palestinians Dead, 300 Injured». Voice of America, 26-09-1996.
* ↑ Tessitore, John; Woolfson, Susan. A Global Agenda: Issues Before the 52nd General Assembly of the United Nations. Rowman & Littlefiled Publishers, 1997, p. 54. ISBN 978-0-8476-8705-3.

## Vegeu també

* Llista de resolucions del Consell de Seguretat de les Nacions Unides 1001 a la 1100 (1995 - 1997)

## Enllaços externs

* PDF Text de la Resolució a UN.org
# Resolució 1079 del Consell de Seguretat de les Nacions Unides

La Resolució 1079 del Consell de Seguretat de les Nacions Unides fou adoptada per unanimitat el 15 de novembre de 1996. Després de recordar les resolucions anteriors sobre Croàcia incloses les 1023 (1995), 1025 (1995), 1037 (1996), 1043 (1996) i 1069 (1996), el Consell va prorrogar el mandat de l'Autoritat Provisional de les Nacions Unides a Eslavònia Oriental, Baranja i Sírmia Occidental (UNTAES) fins al 15 de juliol de 1997.
El Consell de Seguretat va acollir amb beneplàcit els progressos realitzats per la UNTAES per facilitar el retorn dels territoris a Croàcia. L'Acord bàsic entre Croàcia i els serbis de Croàcia sol·licitava una administració temporal de les Nacions Unides durant 12 mesos i que es podria estendre per un altre any a petició d'una de les parts, que els serbis locals van demanar. El secretari general Boutros Boutros-Ghali havia demanat que la UNTAES es prorrogués per sis mesos.
Croàcia i la comunitat sèrbia local van ser convocades per treballar amb la UNTAES per crear circumstàncies en què es podrien celebrar eleccions locals. Ambdós també havien de complir l'Acord Bàsic i respectar els drets de tots els grups ètnics. Havia de respectar-se el dret dels refugiats a tornar a casa mentre les dues parts eren responsables del funcionament eficaç de la policia.
Finalment es va demanar al Secretari General que informés sobre les novetats abans del 15 de febrer i l'1 de juliol de 1997, i que presentés recomanacions relatives a la reestructuració de la UNTAES i la presència de les Nacions Unides a Croàcia.

## Referències

* ↑ «Security Council extends mandate of UNTAES until 15 July 1997». United Nations, 15-11-1996.
* ↑ Doyle, Michael W.; Sambanis, Nicholas Making war and building peace: United Nations peace operations. Princeton University Press, 2006, p. 224. ISBN 978-0-691-12275-5.

## Vegeu també

* Llista de resolucions del Consell de Seguretat de les Nacions Unides 1001 a la 1100 (1995 - 1997)
* Acord de Dayton
* Guerra de la independència croata

## Enllaços externs

* PDF Text de la Resolució a UN.org
# Resolució 1077 del Consell de Seguretat de les Nacions Unides

La Resolució 1077 del Consell de Seguretat de les Nacions Unides fou adoptada el 22 d'octubre de 1996. Després de reafirmar les resolucions 937 (1994), 1036 (1996) i 1065 (1996) sobre Geòrgia, el Consell va establir una Oficina de Drets Humans a Sukhumi com a part de la Missió d'Observació de les Nacions Unides a Geòrgia (UNOMIG).
Després de reiterar el seu suport a la integritat territorial i a la sobirania de Geòrgia, el Consell de Seguretat va examinar un informe del Secretari General i va decidir que la novament establerta Oficina de Drets Humans quedaria sota l'autoritat del Cap de Missió de la UNOMIG. Va ser rebre el mandat d'ajudar a la població d'Abkhàzia. Les prioritats del programa es van determinar a partir de consultes amb el Secretari General i el govern de Geòrgia i els acords de seguiment foren observats amb l'Organització per a la Seguretat i la Cooperació a Europa.
La resolució va ser aprovada per 14 vots a favor i cap en contra, amb l'abstenció de la Xina, que va argumentar que l'establiment de l'Oficina de Drets Humans quedava fora del mandat del Consell de Seguretat i no podria establir un precedent per a futures missions de manteniment de la pau.

## Referències

* 1 2 «Office for protection of human rights in Abkhazia, Georgia should be part of UNOMIG, Security Council decides». United Nations, 22-10-1996.
* ↑ Hear, Nicholas Van; McDowell, Chris. Catching fire: containing forced migration in a volatile world. Lexington Books, 2006, p. 165. ISBN 978-0-7391-1244-1.

## Vegeu també

* Llista de resolucions del Consell de Seguretat de les Nacions Unides 1001 a la 1100 (1995 - 1997)
* Guerra d'Abkhàzia

## Enllaços externs

* PDF Text de la Resolució a UN.org
# Plegafulles alafosc

El plegafulles alafosc (Philydor pyrrhodes) és una espècie d'ocell de la família dels furnàrids (Furnariidae).

## Referències

* ↑ «Plegafulles alafosc». Cercaterm. TERMCAT, Centre de Terminologia. REV. 8-01-2021, (català)